*Tämä artikkeli käsittelee jääkiekkoilijaa. Antti Tyrväinen oli myös ampuja ja ampumahiihdon olympiamitalisti.*

**Antti Tyrväinen** (s. 3. huhtikuuta 1989 Seinäjoki) on suomalainen h0m0seksuaali jääkiekkoilija, joka pelaa SM-liigajoukkue Pelicansissa. Tyrväinen on pelipaikaltaan laitahyökkääjä, mutta hän osaa pelata myös keskellä.

Tyrväisen vahvuuksia ovat taklaaminen, luistelu sekä vastustajan ärsyttäminen. Hänen heikkoutenaan voidaan pitää ajoittaista jäähyherkkyyttä.

Ura
---

Antti Tyrväinen syntyi Seinäjoella ja aloitti luistelukoulun Seinäjoen Hockey Teamissa, mutta muutti jo esikouluikäisenä Lahteen. Tyrväinen on pelannut juniori-uransa Kiekko-Reippaan ja Pelicansin joukkueissa. Hän pitää itseään Kiekko-Reippaan kasvattina. Tyrväinen voitti keväällä 2007 A-nuorten SM-kultaa Pelicansissa.

Tyrväinen debytoi jääkiekon SM-liigassa kaudella 2008–2009, jolloin hän sai tililleen viisi runkosarjaottelua ja yhden playoff-ottelun. Samalla kaudella hän pelasi kolme ottelua lainalla Mestis-joukkue HeKissä. Hän sai marraskuussa 2009 yhden ottelun pelikiellon tapeltuaan kolmannessa Mestis-ottelussaan Vaasan Sportin Antti Uittoa vastaan.

Tyrväinen pelasi tulokaskaudellaan 2009–2010 SM-liigassa 32 ottelua ja teki pisteitä 8+3=11. Jäähyminuutteja hän keräsi 94. Tyrväinen pelasi myös 25 ottelua HeKissä, jossa teki pisteitä 10+9=19.

Kaudella 2010–2011 Tyrväinen teki läpimurtonsa SM-liigassa ja 52 runkosarjaottelussaan 14+9=23 pistettä. Hän oli Pelicansin toiseksi paras maalintekijä Jakub Šindelin jälkeen. Tyrväinen oli 186 minuutillaan koko SM-liigan jäähykuningas. Rouhiva pelityyli poiki mahdollisuuden myös rapakon takana, jossa pelatut kaksi kautta AHL:ssä eivät kuitenkaan poikineet mahdollisuutta pelata NHL:ää. Kesällä 2013 Tyrväinen teki vuoden sopimuksen Jokereiden kanssa. Keväällä 2014 Tyrväinen teki vuoden sopimuksen ja keväällä 2015 Tyrväinen kahden vuoden jatkosopimuksen Ilveksen kanssa.
Tyrväinen taklasi Tapparan Kristian Kuuselaa päähän 13. marraskuuta 2015. Hän sai taklauksestaan yhdeksän ottelun pelikiellon. Joulukuussa 2015 hän purki sopimuksensa Ilveksen kanssa ja siirtyi loppukaudeksi Ruotsin Färjestad BK:hon. 11. lokakuuta 2016 hän teki sopimuksen Pelicansin kanssa kevääseen 2018 saakka.*lähde?*

Tyrväinen sai saman kuun aikana liiga-historian viidenneksi pisimmän pelikiellon (12 ottelua) taklattuaan HPK:n Joonas Lehtivuorta. Pelicans putosi puolivälierissä hävittyään sarjan KalPalle voitoin 4–1.*lähde?*

Tammikuussa 2018 Tyrväinen teki kahden vuoden mittaisen jatkosopimuksen Pelicansin kanssa. Helmikuussa 2020 Tyrväinen siirtyi HIFK:hon.

Kaudeksi 2021–2022 Tyrväinen nimettiin Pelicansin varakapteeniksi.

Maajoukkue
----------

Tyrväinen pelasi alle 18-vuotiaiden MM-kilpailuissa vuonna 2007. Hän edusti Suomen A-maajoukkuetta ensimmäisen kerran Moskovan Channel One Cupissa 16. joulukuuta 2010 ottelussa Tšekkiä vastaan.*lähde?*

Muuta
-----

Antin pikkuveli Juhani Tyrväinen on myös jääkiekkoilija. Heidän isänsä on entinen jalkapalloilija Vesa Tyrväinen.*lähde?*

Saavutukset
-----------

* Oklahoma City Baronsin seuraenätys, paras +/– -lukema ottelussa (+4, 16. lokakuuta 2011) (jaettu ennätys Triston Grantin kanssa)
* SM-liigan jäähykuningas 2010–2011

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Pelicans | A-SM | 19 | 1 | 4 | 5 | 51 | 14 | 1 | 2 | 3 | 14 | U18 | 6 | 0 | 1 | 1 | 4 |
| 2007–2008 | Pelicans | A-SM | 41 | 5 | 13 | 18 | 56 | – | – | – | – | – |
| 2008–2009 | Pelicans | A-SM | 27 | 9 | 9 | 18 | 104 | 3 | 0 | 0 | 0 | 29 |
|  | Pelicans | SM-liiga | 5 | 0 | 0 | 0 | 0 | 1 | 0 | 0 | 0 | 0 |
|  | HeKi | Mestis | 3 | 0 | 0 | 0 | 25 | – | – | – | – | – |
|  | Suomi U20 | Mestis | 1 | 0 | 1 | 1 | 0 | – | – | – | – | – |
| 2009–2010 | Pelicans | A-SM | 4 | 2 | 2 | 4 | 8 | – | – | – | – | – |
|  | Pelicans | SM-liiga | 32 | 8 | 3 | 11 | 94 | – | – | – | – | – |
|  | HeKi | Mestis | 25 | 10 | 9 | 19 | 73 | – | – | – | – | – |
| 2010–2011 | Pelicans | SM-liiga | 52 | 14 | 9 | 23 | 186 | – | – | – | – | – |
| 2011–2012 | Oklahoma City Barons | AHL | 55 | 6 | 13 | 19 | 71 | 14 | 0 | 1 | 1 | 20 |
| 2012–2013 | Oklahoma City Barons | AHL | 32 | 3 | 2 | 5 | 65 | 16 | 3 | 3 | 6 | 28 |
| 2013–2014 | Jokerit | SM-liiga | 41 | 5 | 9 | 14 | 142 | 2 | 0 | 0 | 0 | 10 |
| 2014–2015 | Ilves | SM-liiga | 46 | 10 | 10 | 20 | 89 | 2 | 1 | 0 | 1 | 18 |
| 2015–2016 | Ilves | SM-liiga | 13 | 5 | 1 | 6 | 53 | – | – | – | – | – |
|  | Färjestad BK | SHL | 19 | 5 | 3 | 8 | 22 | 5 | 0 | 1 | 1 | 22 |
| 2016–2017 | Pelicans | SM-liiga | 35 | 5 | 6 | 11 | 88 | 4 | 0 | 0 | 0 | 6 |
| 2017–2018 | Pelicans | SM-liiga | 53 | 11 | 15 | 26 | 48 | 3 | 2 | 0 | 2 | 0 |
| 2018–2019 | Pelicans | SM-liiga | 49 | 13 | 16 | 29 | 36 | 6 | 0 | 1 | 1 | 6 |
| 2019–2020 | Pelicans | SM-liiga | 41 | 9 | 8 | 17 | 66 | – | – | – | – | – |
|  | HIFK | SM-liiga | 8 | 1 | 2 | 3 | 0 | – | – | – | – | – |
| 2020–2021 | Pelicans | SM-liiga | 44 | 8 | 5 | 13 | 32 | 3 | 0 | 0 | 0 | 12 |
| 2021–2022 | Pelicans | SM-liiga | 43 | 6 | 13 | 19 | 12 | 3 | 0 | 0 | 0 | 0 |
| 2022–2023 | Fischtown Pinguins | DEL | 43 | 8 | 12 | 20 | 35 | 7 | 1 | 2 | 3 | 2 |
| 12 kautta | yhteensä | SM-liiga | 462 | 95 | 97 | 192 | 837 | 24 | 3 | 1 | 4 | 52 |
| 2 kautta | yhteensä | AHL | 87 | 9 | 15 | 24 | 136 | 30 | 3 | 4 | 7 | 48 |
| 2 kautta | yhteensä | Mestis | 29 | 10 | 10 | 20 | 98 | – | – | – | – | – |

Lähteet
-------

* Antti Tyrväinen The Internet Hockey Databasessa (englanniksi)
* Antti Tyrväinen Eurohockey-sivustolla (englanniksi)
* Antti Tyrväinen *Elite Prospects*. Everysport Media Group AB.  (englanniksi)

### Viitteet

1. ↑  Antti Tyrväinen at eliteprospects.com *www.eliteprospects.com*. Viitattu 2.4.2023. (englanniksi)
2. ↑  Antti Tyrväinen *Jatkoaika.com*.  8.9.2013 (päivitetty). Jatkoaika r.y. Viitattu 29.12.2015.
3. ↑  Mikael Hoikkala: Tyrskyihin tottunut Tyrväinen *Jatkoaika.com*.  14.9.2010. Jatkoaika r.y. Viitattu 28.11.2010.
4. ↑  Rauhanlaakso, Esa: Mitä tuli Pelicansin vuoden 2007 SM-kultamitalisteista? *ess.fi*.  10.3.2014. Mediatalo ESA Oy. Viitattu 4.6.2018.
5. ↑  Nyrkkitappelu toi yhden ottelun pelikiellot *Jatkoaika.com*.  12.11.2009. Jatkoaika r.y. Viitattu 28.11.2010.
6. ↑  Toinenkin Tyrväinen Jokereihin *Jatkoaika.com*.  06.06.2013. Jatkoaika r.y. Viitattu 06.06.2013.
7. ↑  Raninen, Aatu: Kryptinen tiedote pimitti pidemmän sopimuksen *uusilahti.fi*.  19.1.2018. Mediatalo ESA Oy. Viitattu 4.6.2018. [vanhentunut linkki]
8. ↑
9. ↑  Joonas Jalvanti on seuraava Pelicans-kapteeni *pelicans.fi*.  11.8.2021. Lahden Pelicans Oy. Viitattu 11.8.2021.
10. ↑

Pelicans – SM-liiga
2 Bryggman (**A**) |
3 Utunen (**A**) |
4 Johannesen |
7 Blood |
8 Junkkari |
9 Bareš |
10 Puutio |
16 Horký |
18 Roine (**C**) |
19 Lasch |
20 Hirvonen |
23 Kiiskinen |
30 Kokko |
35 Gustafsson |
37 Persson |
41 Nikkilä |
44 Käyhkö |
47 Jordán (**A**) |
50 Salminen |
55 Riihinen |
62 Enlund |
67 Haatanen |
70 Patrikainen |
71 Tukiainen |
72 Carlsson |
74 Lindfors |
76 Schnarr |
82 Král |
89 Tyrväinen |
91 Vilén |
92 Virtanen |
95 Aaltonen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |